送龍辭三章  其三
作者：陳造
朝代：宋

paragraphs: 雷車轞兮電焱熹，孽氛靜兮旱魃摧，龍之來兮慰我思。
翠其幢兮羽旗，乘煥㸌兮紛躨跜。
龍之去兮盍徐之，蜚雨兮一且再。
室予居兮穀予饑，眷他州之枵橎兮，匪龍其吾曷依。
東阡北陌兮謳而嬉，右湖左海兮夜不扉，林屋之洞兮蟠翠微。
瓊餐兮貝宮，雲璈兮玉妃。
奠龍居兮無愧，功成兮龍則歸，送龍兮陳辭。
溪藻芡兮山有蕨薇，餞吾歸兮幾時。